بیارنہ اسٹرو اسٹروپ

بیارنہ اسٹرو اسٹروپ (Bjarne Stroustrup) (پیدائش: 30 دسمبر 1950ء) ڈنمارک کے ایک کمپیوٹر سائنس دان ہیں، جو سی++ پروگرامنگ زبان کے خالق سمجھے جاتے ہیں۔ وہ کولمبیا یونیورسٹی میں وزیٹنگ پروفیسر ہیں اور نیویارک میں مورگن سٹینلی کے مینیجنگ ڈائریکٹر کے طور پر کام کر رہے ہیں۔

 تعلیم 
بیارنہ نے ریاضی اور کمپیوٹر سائنس میں ماسٹر کی ڈگری آرہس یونیورسٹی، ڈنمارک سے حاصل کی اور کمپیوٹر سائنس میں پی ایچ ڈی کیمبرج یونیورسٹی سے کی۔

 پیشہ ورانہ زندگی 
بیارنہ اسٹرو اسٹروپ نے 1979ء میں سی پروگرامنگ زبان کو بہتر بنانے کے لیے اس میں اضافے کے دوران میں سی++(++c) پروگرامنگ زبان کو تیار کیا تھا جسے شروع میں "کلاسوں کے ساتھ سی" (C with classes) کہا جاتا تھا۔ اسٹرو اسٹروپ 2002ء تک اے ٹی اینڈ ٹی بیل لیبارٹریز (AT&T Bell Labs) کے لارج سکیل پروگرامنگ ریسرچ شعبے کے سربراہ رہے۔ 2004ء میں نیشنل اکیڈمی آف انجینئرنگ کے رکن منتخب ہوئے۔ 2002ء سے 2014ء تک ٹیکساس اے اینڈ ایم یونیورسٹی میں کالج آف انجینئری چئیر اور کمپیوٹر سائنس کے پروفیسر رہے۔ جنوری 2014ء سے وہ نیویارک میں مورگن سٹینلی ٹیکنالوجی ڈویژن کے مینیجنگ ڈائریکٹر ہیں اور کولمبیا یونیورسٹی میں کمپیوٹر سائنس کے مہمان پروفیسر ہیں۔

 حوالہ جات 

زمرہ:1950ء کی پیدائشیں
زمرہ:آرہس کی شخصیات
زمرہ:بقید حیات شخصیات
زمرہ:پروگرامنگ زبان ساز افراد
زمرہ:ریاستہائے متحدہ میں ڈینش تارکین وطن
زمرہ:سی++
زمرہ:نامزدشدگان برائے گریس مورے ہاپر اعزاز
زمرہ:نیشنل اکیڈمی آف انجینئرنگ ریاستہائے متحدہ کے اراکین
زمرہ:ڈینش کمپیوٹر پروگرامر
زمرہ:ڈینش کمپیوٹر سائنسدان
زمرہ:آرہس یونیورسٹی کے فضلا
زمرہ:ویکی ڈیٹا سے مختلف مختصر وضاحت
زمرہ:سی++ کی شخصیات
زمرہ:ڈنمارکی شخصیات
زمرہ:کمپیوٹر سائنسدان
زمرہ:کمپیوٹر پروگرامنگ
زمرہ:سائنس دان
زمرہ:امریکی کمپیوٹر سائنسدان